section_heading: Silverstone
paragraph_text: Nakon tri tjedna utrkivanja zaredom, Formula 1 je pauzirala tjedan dana, te se vratila na stazu Silverstone u vikendu između 31. srpnja i 2. kolovoza za Veliku nagradu Velike Britanije (Formula 1 Pirelli British Grand Prix 2020). Uoči utrke momčad Scuderia Ferrari Mission Winnow restrukturirala je svoj tehnički odjel kako bi bio učinkovitiji i imao bolji fokus na razvoju performansi nakon razočaravajuće prve tri utrke sezone u kojima je SF1000 bio daleko od najbržeg Mercedesa.<ref> Ferrari objavio organizacijske promjene u tehničkom odjelu MAXF1 Objavljeno 22. srpnja 2020. Pristupljeno 1. kolovoza 2020. McLaren je potvrdio višegodišnje partnerstvo s naftnim gigantom Gulf Oil s kojim su surađivali od samih početaka svoga postojanja. Gulf i McLaren suradnju su započeli 1968. i nastavili do kraja 1973., a njihovi bolidi u Formuli 1 i Can-Am prvenstvu osvojili su više od 40 utrka prije nego što su obnovili suradnju sredinom 90-ih.<ref> McLaren i Gulf Oil potvrdili višegodišnje partnerstvo MAXF1 Objavljeno 28. srpnja 2020. Pristupljeno 1. kolovoza 2020. Najveća vijest došla je neposredno prije kvalifikacija, kada je objavljeno da je Sergio Pérez pozitivan na COVID-19,<ref> Perez pozitivan na COVID-19, propušta VN Velike Britanije MAXF1 Objavljeno 31. srpnja 2020. Pristupljeno 1. kolovoza 2020. te da zbog toga propušta dvije utrke na Silverstoneu. Kao njegova zamjena su se spominjali Mercedesovi test vozači Stoffel Vandoorne i Esteban Gutiérrez, no Vandoorne se spremao za utrku Formule E, dok je Gutiérrez zadnju utrku Formule 1 odvozio 2016., te nije imao dovoljno bodova za superlicencu i nastup na utrci Formule 1. Stoga je izbog pao na Nicu Hülkenberga.